7.7.2009 Jurnalul Oficial al Uniunii Europene L 176/7 II (Acte adoptate în temeiul Tratatelor CE/Euratom a căror publicare nu este obligatorie) DECIZII COMISIE DECIZIA COMISIEI din 10 decembrie 2008 privind ajutorul de stat C 52/06 (ex NN 73/06, ex N 340/06) pus în aplicare parțial de Polonia în favoarea Odlewnia Zeliwa „Srem” S.A. [notificată cu numărul C(2008) 7049] (Numai textul în limba polonă este autentic) (Text cu relevanță pentru SEE) (2009/523/CE) COMISIA COMUNITĂȚILOR EUROPENE, având în vedere Tratatul de instituire a Comunității Europene, în special articolul 88 alineatul (2) primul paragraf, având în vedere Acordul privind Spaţiul Economic European, în special articolul 62 alineatul (1) litera (a), în urma invitației adresate părţilor interesate de a-și prezenta observațiile în conformitate cu dispozițiile citate mai sus, întrucât: L PROCEDURA (1) La data de 1 iunie 2006, autoritățile poloneze au notificat ajutorul de restructurare pentru Odlewnia Zeliwa „Srem” (denumită în continuare „Odlewnia Srem”), în mare parte sub forma unor modalități de plată a datoriilor publice în tranșe. S-a constatat că unele măsuri de ajutor au fost acordate după aderare, fără aprobarea Comisiei. În consecință, acestea au fost considerate ajutor ilegal. (2)  Prin scrisoarea din 6 decembrie 2006, Comisia a informat Polonia în legătură cu decizia sa de a iniția procedura prevăzută la articolul 88 alineatul (2) din Tratatul CE în privința măsurilor. Decizia Comisiei de a iniția procedura prevăzută la articolul 88 alineatul (2) din Tratatul CE a fost publicată în Jurnalul Oficial al Uniunii Europene. Comisia a adresat părţilor interesate invitația de a-şi prezenta observațiile privind ajutorul propus. La 31 ianuarie 2007, autoritățile poloneze și-au prezentat observațiile privind deschiderea procedurii de investigație. Nu s-a primit nicio observație din partea terților. La 15 aprilie 2008, Comisia a transmis autorităților poloneze o cerere de informații suplimentare. La 30 aprilie 2008, autoritățile poloneze au formulat un răspuns prin care au informat Comisia în legătură cu retragerea măsurilor planificate. Cu toate acestea, Comisia nu a putut accepta această retragere ca fiind în conformitate cu articolul 8 din Regulamentul (CE) nr. 65999 al Consiliului (!), întrucât amânările deja aplicate la plata datoriei avuseseră deja un efect asupra beneficiarului, oferindu-i un avantaj clar faţă de alte societăţi care își achitaseră datoriile publice la timp. () JO L 83, 273.1999, p. 1.